b'\n_START_ARTICLE_\n\xc5\xbdarko Dolinar\n_START_SECTION_\n\xc5\xbdivljenjepis\n_START_PARAGRAPH_\n\xc5\xbdarko Dolinar, po o\xc4\x8detu Slovenec, je pred 2. svetovno vojno pri ljubljanskem kljubu Korotan dosegel kot namiznoteni\xc5\xa1ki igralec prve uspehe. Po vojni je \xc5\xbeivel v Zagrebu. Leta 1962 se je za stalno preselil v \xc5\xa0vico. Osvojil je 8 medalj na svetovnih namiznoteni\xc5\xa1kih prvenstvih in bil med drugim leta 1954 v igri dvojic skupaj z V. Harangozom svetovni prvak (London, 1954). Na svetovnih prvenstvih je v igri posameznikov osvojil \xc5\xa1e 2. mesto (1955) in 3. mesto (1939); v igri dvojic je osvojil \xc5\xa1e 2. mesto (1955); v igri me\xc5\xa1anih parov je osvojil 2. mesto (1953) in 3. mesto (1954); ter ekipno 2. mesto (1939) in 3. mesto (1951). Prvak Jugoslavije v igri posameznikov je bil leta 1939, 1947, 1949, (1955) in \xc5\xa1estkrat v igri dvojic._NEWLINE_Dolinar je bil prvi \xc5\xa1portnik, ki je za Hrva\xc5\xa1ko osvojil kak\xc5\xa1no kolajno na svetovnih prvenstvih (svetovno prvenstvo v Kairu, 1939) in prvi hrva\xc5\xa1ki \xc5\xa1portnik, ki je postal svetovni prvak (London, 1954)._NEWLINE_Za svoje \xc5\xa1portne dose\xc5\xbeke je prejel nagrado Zveze za telesno kulturo Hrva\xc5\xa1ke (1961) in naslov najbolj\xc5\xa1ega \xc5\xa1portnika Jugoslavije (1954).\n_START_SECTION_\nPedago\xc5\xa1ko delo\n_START_PARAGRAPH_\nDolinar je leta 1959 doktoriral je na Veterinarski fakulteti v Zagrebu. Od 1961 je delal je v Zavodu za anatomijo Medicinske fakultete v Baslu. Od leta 1969 do 1985 je bil izredni profesor Medicinski fakulteti in od 1978 do 1983 na Stomatolo\xc5\xa1ki fakulteti v Baslu.'